PMIndiaData/PMIndiaSum huggingface dataset:
ایڈیشنل سکریٹریوں اور جوائنٹ سکریٹریوں سے وزیر اعظم کی تیسری ملاقات

نئی دہلی۔27/اگست وزیر اعظم جناب نریندر مودی نے بروز اتوارحکومت ہند میں خدمات انجام دے رہے 80 ایڈیشنل سکریٹریوں اور جوائنٹ سکریٹریوں کے ایک گروپ سے ملاقات کی ۔ اس طرح کی پانچ ملاقاتوں میں سے یہ تیسری ملاقات تھی ۔ بات چیت کے دوران افسران نے زراعت ، پینے کے پانی ، شہریوں پر مبنی حکمرانی ، اختراعات اور حکمرانی میں ٹیم ورک ، پروجیکٹوں کے نفاذ ، تعلیم ، مینوفکچرنگ، داخلی سلامتی اور شمسی توانائی جیسے موضوعات پر اپنے تجربات کا تبادلہ کیا ۔ وزیر اعظم نے پروجیکٹ کی نگرانی کے لیے اپنی پہل ‘پرگتی’ کا ذکر کیا ۔ مینوفکچرنگ کے موضوع پر وزیر اعظم نے کہا کہ ہندوستان میں الیکٹرونک اشیاء کی مینوفکچرنگ کے ماحولیاتی نظام کو اب طبی ساز و سامان کی تیاری پر توجہ دینی چاہیے ۔ وزیر اعظم نے حکومت میں کام کرنے کےلیے سازگار ماحول کو برقرار رکھنے کی اہمیت کو اجاگر کیا تاکہ اسے ایک ‘نامیاتی ادارہ’ بنایا جائے ۔ انہوں نے کہا کہ جیسا کہ نئے قوانین بنائے گئے ہیں ، پرانے قوانین پر نظر ثانی کی جانی چاہیے اور اسے غیر ضروری سمجھا جائے تو اسے ختم کیا جانا چاہیے۔ ہندوستان کے حق میں موجودہ مثبت عالمی ماحول کا ذکر کرتے ہوئے وزیر اعظم نے افسران نے 2022 تک واضح طور پر ایک نئے ہندوستان کی تعمیر کرنے کی سمت میں واضح اہداف کے ساتھ کام کرنے کے لیے کہا ۔ وزیر اعظم نے افسران سے کہا کہ وہ ہندوستان کے 100 پسماندہ ترین اضلاع پر توجہ دیں تاکہ انہیں مختلف ترقیاتی پیرا میٹرز پر قومی اوسط سطح پر لایا جاسکے ۔ (م ن ۔ رض۔ م ج۔ ت ح)
فرانس کی یورپ اور امور خارجہ کی وزیر سے وزیر اعظم کی ہندوستان میں ملاقات

فرانس کی یورپ اور امور خارجہ کی وزیر، محترمہ کیتھرین کولونا، جو 13 سے 15 ستمبر 2022 تک ہندوستان کے سرکاری دورے پر ہیں، نے آج وزیر اعظم مودی سے ملاقات کی۔ دو طرفہ اور باہمی دلچسپی کے دیگر امور پر تبادلہ خیال کے علاوہ وزیر نے صدر میکرون کا دوستی اور تعاون کا پیغام وزیر اعظم تک پہنچایا۔ وزیر اعظم مودی نے پیرس میں صدر میکرون اور جرمنی کے شلوس ایلماؤ کے ساتھ اپنی حالیہ ملاقاتوں کو یاد کیا اور جلد از جلد ہندوستان میں صدر کا استقبال کرنے کی اپنی خواہش کا اظہار کیا۔
علی پور، دہلی میں پیش آئے حادثے پر وزیر اعظم ازحد غمزدہ

وزیر اعظم جناب نریندر مودی نے علی پور، دہلی میں پیش آئے حادثے میں ہوئے جانی اتلاف پر گہرے رنج و غم کا اظہار کیا ہے۔ وزیر اعظم کے دفتر نے ٹوئیٹ کیا؛ ’’علی پور، دہلی میں پیش آئے حادثے پر ازحد غمزدہ ہوں۔ میری ہمدردیاں ان لوگوں کے ساتھ ہیں جنہوں نے اپنے عزیز و اقارب کو کھو دیا ہے۔ میں مجروحین کی جلد از جلد صحتیابی کے لیے دعاگو ہوں: وزیر اعظم‘‘
وزیراعظم نے ہریانہ کا دورہ کیا ، سر چھوٹو رام کے مجسمے کی نقاب کشائی کی اور ریل ڈبوں کی مرمت وغیرہ کے کارخانے کا سنگ بنیاد رکھا

وزیراعظم جناب نریندر مودی نے آج ہریانہ کے روہتک ضلع کے سانپلا کا دورہ کیا۔ انہوں نے دین بندھو سرچھوٹو رام کے ایک مجسمے کی نقاب کشائی کی ۔ وزیراعظم نے ایک جلسۂ عام میں سونی پت کے ریل ڈبوں کی مرمت وغیرہ کے کارخانے کا سنگ بنیاد رکھنے کے لئے ایک لوح کی نقاب کشائی کی۔ مکمل ہونے کے بعد یہ کارخانہ شمالی علاقے میں ریل ڈبوں کی مرمت اور دیکھ ریکھ کی ایک بہت بڑی سہولت فراہم کرے گا۔ اسے موڈولر اور پہلے سے تعمیر شدہ سامان کی تکنیکوں ، جدید مشینری اور ماحولیات دوست پہلوؤں سے قائم کیا جا رہا ہے ۔ اس موقع پر اظہار خیال کرتے ہوئے وزیر اعظم نے کہا کہ چودھری چھوٹو رام جی ایک ایسے سماجی اصلاح کار تھے جنہوں نے ہندوستان کے لئے بڑا اہم رول ادا کیا۔ انہوں نے سر چھوٹو رام کو دبے کچلے اور محروم لوگوں کی ایک مضبوط آواز قرار دیا۔ وزیراعظم نے کہا کہ ریل ڈبوں کی مرمت کا کارخانہ نہ صر ف سونی پت کےلئے بلکہ پوری ہریانہ ریاست کے لئے ترقی میں مددگار ثابت ہوگا۔ انہوں نے کہا کہ یہ کارخانہ نہ صرف نوجوانوں کو روزگار کے مواقع فراہم کرے گا بلکہ علاقے میں چھوٹے صنعت کاروں کو بھی فائدہ پہنچائے گا۔ وزیراعظم نے سر چھوٹو رام کے ویژن کی تعریف کی۔اس سلسلے میں انہوں نے بھاکڑا ڈیم کا ذکر کیا۔ وزیراعظم نے کسانوں کو منافع بخش قیمتیں فراہم کرنے کے سر چھوٹو رام کی کوششوں کا ذکر کیا اور ان اقدامات کا ذکر بھی کیا جومرکزی حکومت اس سلسلے میں کر رہی ہے ۔ آیوشمان بھارت اسکیم کی کامیابی کا ذکر کرتےہوئے وزیراعظم نے کہا کہ صحت کی بیمہ اسکیم سے فائدہ اٹھانے والا پہلا شخص اسی ریاست سے تھا۔ وزیراعظم نے اطمینان کا اظہار کیا کہ دو ہفتے میں 50 ہزار سے زیادہ لوگوں نے اس اسکیم سے فیض حاصل کیا ہے۔ وزیراعظم نے ’بیٹی بچاؤ ، بیٹی پڑھاؤ‘ اسکیم کے تحت حاصل کی جانے والی کامیابیوں کا ذکر کیا ۔ انہوں نے کہا کہ ہریانہ کے گاوؤں میں پیدا ہونے والی لڑکیاں عالمی منظر نامے میں ملک کا سر فخر سے بلند کر رہی ہیں اور ہریانہ کے نوجوان ہندوستان کو کھیل کود کی ایک عالمی طاقت بنانے میں مدد کر رہے ہیں۔ انہوں نے کہا کہ اس بات کےاشارے ملتے ہیں کہ ہم سر چھوٹو رام کے خوابوں کو شرمندہ ٔ تعبیر کرنے کے لئے بہت تیز ی کے ساتھ ترقی کر رہے ہیں۔ 5237o.
وزیراعظم کی یوروپی کمیشن کی صدرہرایکسی لینسی محترمہ اُرسلاووں دیرلے ئین سے ٹیلی فون پربات چیت

نئی دہلی 03 دسمبر۔وزیر اعظم جناب نریندر مودی نے آج ہرایکسی لینسی محترمہ اُسلاووں ویرلے ئین سے ٹیلی فون پر بات چیت کی جو یوروپی کمیشن کی صدر ہیں ۔ وزیر اعظم نے ہرایکسی لینسی محترمہ اُسلاووں ویرلے ئین کو یوروپی کمیشن کےصدر کا عہد ہ سنبھالنے پر مبارکباددی اور خوشی ظاہر کی کہ وہ ان کی مدت کار کے شروع ہی میں آپس میں رابطہ قائم کرسکے ہیں۔وزیراعظم نے مزیدکہا کہ کمیشن کی ان کی قیادت کی خصوصی اہمیت ہے کیونکہ وہ اس کی پہلی خاتون صدر ہیں۔ وزیراعظم نے کہا کہ بھارت اوریوروپی یونین کی شراکتداری ، جمہوریت ،قانون کے احترام ، ہمہ قومیت ، ضابطوں پر مبنی تجارت اور اصولوں پر مبنی بین الاقوامی نظام جیسی یکساں اقدار پر مبنی ہے ۔انہوں نےَ آب وہوا کی تبدیلی ، کنکٹوٹی ، قابل تجدید توانائی ،ساحلی سکیورٹی ،انتہا پسندی اور دہشت گردی جیسے شعبوں کی ترجیحی شعبوں کے طورپر نشاندہی کی تعریف کی ۔ وزیر اعظم نے بھارت یوروپی یونین کی شراکتداری کو مستحکم بنانے کے لئے ایک ساتھ کام کرنے کی اپنی شدید خواہش کا اظہار کیا۔ ہرایکسی لینسی محترمہ اُسلاووں ویرلے ئین نے برسلز میں ہونے والی اگلی بھارت یوروپی یونین چوٹی کانفرنس میں شرکت کے لئے وزیر اعظم کو مدعو کیا۔ وزیراعظم جناب نریندر مودی نے یہ دعوت بڑے پرخلوص انداز سے قبول کی ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیراعظم  کی اپیل پر روحانی رہنماؤں  نےوُوکل فار لوکل کو اپنایا

نئی دہلی،17؍نومبر، وزیراعظم جناب نریندر مودی نے کل روحانی رہنماؤں سے آتم نربھر بھارت کے لئے ’ووکل فار لوکل‘ کو مقبول بنانے کی اپیل کی تھی، جس پر ملک بھر کے نامور روحانی رہنماؤں نے بڑی تعداد میں رد عمل کیا ہے۔ سنت سماج نے وزیراعظم کی اپیل کا پورے جوش سے خیر مقدم کیا ہے۔ روحانی شخصیات نے سامنے آکر آتم نربھر بھارت کے لئے ’ووکل فار لوکل‘ کو فروغ دینے اور اسے مقبول بنانے اور اس مقصد کو اپنا مکمل تعاون دینے کا عزم ظاہر کیا ہے۔ وزیراعظم نے یہ اپیل کل جین آچاریہ شری وجے ولبھ سریشور جی مہاراج کی 151 ویں سالگرہ کے موقع پر ویڈیو کانفرنسنگ کے ذریعے ’اسٹیچو آف پیس‘ کی نقاب کشائی کرتے وقت کی تھی۔ جناب مودی نے کہا تھا کہ جس طرح جنگ آزادی کی بنیاد بھگتی کی تحریک سے پڑی تھی، اسی طرح آتم نربھر بھارت کی بنیاد بھی ہمارے ملک کے سادھوؤں، مہاتماؤں، مہنتوں اور آچاریوں کے ذریعے فراہم کی جانی چاہئے۔ شری شری روی شنکر نے کہا کہ وزیراعظم کی اپیل پر اُن کی تنظیموں کے نوجوانوں نے روز مرہ کے استعمال کی اشیاء میں آتم نربھر بھارت کے عزم کو مضبوط کرنے کے لئے ایک ایپ بنایا ہے۔ بابا رام دیو نے بھی پتانجلی اور اپنے تمام پیروکاروں کی طرف سے آتم نربھر بھارت کو مکمل تعاون دینے کے عزم کو دہرایا۔ انہوں نے پیش کش کی وہ دیگر روحانی رہنماؤں سے ملاقات کرکے ’ووکل فار لوکل‘ کے پلیٹ فارم پر لانے کی کوشش کریں گے۔ سد گرو جگی واسودیو نے وزیراعظم کی اپیل کا جواب دیتے ہوئے کہا کہ ’’خود کفیل بننا ایک بنیادی طاقت ہے، جو کہ مضبوط اور مستحکم ملک کے لئے ضروری ہے۔ اس سے الگ نہ رہیں بلکہ قومی دھارے سے جڑیں اور دنیا میں اہمیت کے حامل بنیں۔ یہ شہریوں کے عزم کی وجہ سے ہی ممکن ہوسکتا ہے‘‘۔ سوامی اودھیشا نند نے سرکردہ روحانی رہنماؤں کی طرف سے متحدہ تعاون کا بھروسہ دلایا اور وزیراعظم کی اپیل کو حوصلہ بخش بتایا۔ بھاوت کتھا کار اور روحانی شخصیت دیوکی نندن ٹھاکر نے کہا کہ وزیراعظم کی اپیل پر اُن کے پیروکاروں نے ’ووکل فار لوکل‘ کو اپنی زندگی کا نصب العین بنالیا ہے۔ آتم نربھر بھارت کی حمایت اور اس کی تعریف میں روحانی رہنماؤں کے پیغامات بھرے پڑے ہیں۔ یہ نہ صرف ذاتی سطح پر اس کی حمایت کرتے ہیں بلکہ سنت سماج کے مجموعی تعاون کی بھی پیش کش کررہے ہیں، جس میں وہ اپنے حامیوں سے ’ ووکل فار لوکل‘ کو اپنانے کی اپیل کرنے کے ساتھ ساتھ اس مقصد کو بنیادی ڈھانچہ اور وسائل فراہم کرنے کی بھی باتیں کررہے ہیں۔اس تحریک کے لئے ان کے تعاون کو درج ذیل پیغامات میں دیکھا جاسکتا ہے۔
من کی بات کے 88ویں ایپی سوڈ میں وزیر اعظم کے خطاب کا بنیادی متن (24.04.2022)

میرے پیارے ہم وطنوں، نمسکار! نئے موضوعات کے ساتھ، نئی حوصلہ افزا مثالوں کے ساتھ، نئے نئے پیغامات کو سمیٹے ہوئے، ایک بار پھر میں آپ سے ’من کی بات‘ کرنے آیا ہوں۔ جانتے ہیں اس بار مجھے سب سے زیادہ خطوط اور پیغامات کس موضوع کے بارے میں ملے ہیں؟ یہ موضوع ایسا ہے جو ماضی، حال اور مستقبل تینوں سے جڑا ہے۔ میں بات کر رہا ہوں ملک کو ملے نئے پی ایم میوزیم کی۔ اس 14 اپریل کو بابا صاحب امبیڈکر کی جنم جینتی پر پی ایم میوزیم کا افتتاح ہوا ہے۔ اسے، ملک کے شہریوں کے لیے کھول دیا گیا ہے۔ ایک سامع ہیں جناب سارتھک جی، سارتھک جی گروگرام میں رہتے ہیں اور پہلا موقع ملتے ہی وہ وزیر اعظم کا میوزیم دیکھ آئے ہیں۔ سارتھک جی نے Namo App پر جو پیغام مجھے لکھا ہے، وہ بہت دلچسپ ہے۔ انہوں نے لکھا ہے کہ وہ برسوں سے نیوز چینل دیکھتے ہیں، اخبار پڑھتے ہیں، سوشل میڈیا سے بھی جڑے ہوئے ہیں، اس لیے انہیں لگتا تھا کہ ان کی جنرل نالیج کافی اچھی ہوگی، لیکن، جب وہ پی ایم میوزیم گئے تو انہیں بہت حیرانی ہوئی، انہیں محسوس ہوا کہ وہ اپنے ملک اور ملک کی قیادت کرنے والوں کے بارے میں کافی کچھ جانتے ہی نہیں ہیں۔ انہوں نے پی ایم میوزیم کی کچھ ایسی چیزوں کے بارے میں لکھا ہے، جو ان کے تجسس کو مزید بڑھانے والا تھا، جیسے، انہیں لال بہادر شاستری جی کا وہ چرخہ دیکھ کر بہت خوشی ہوئی، جو انہیں سسرال سے تحفے میں ملا تھا۔ انہوں نے شاستری جی کی پاس بک بھی دیکھی اور یہ بھی دیکھا کہ ان کے پاس کتنی کم بچت تھی۔ سارتھک جی نے لکھا ہے کہ انہیں یہ بھی نہیں معلوم تھا کہ مورارجی بھائی دیسائی جدوجہد آزادی میں شامل ہونے سے پہلے گجرات میں ڈپٹی کلکٹر تھے۔ ایڈمنسٹریٹو سروس میں ان کا ایک لمبا کریئر رہا تھا۔ سارتھک جی چودھری چرن سنگھ جی کے بارے میں لکھتے ہیں کہ انہیں معلوم ہی نہیں تھا کہ زمینداری کے خاتمہ کے سلسلے میں چودھری چرن سنگھ جی کا بہت بڑا رول تھا۔ اتنا ہی نہیں، وہ آگے لکھتے ہیں، جب لینڈ ریفارم کے بارے میں وہاں میں نے دیکھا کہ جناب پی وی نرسمہا راؤ جی لینڈ ریفارم کے کام میں بہت گہری دلچسپی لیتے تھے۔ سارتھک جی کو بھی اس میوزیم میں آ کر ہی پتہ چلا کہ چندر شیکھر جی نے ۴ ہزار کلومیٹر سے زیادہ پیدل چل کر ہندوستان کا تاریخی سفر کیا تھا۔ انہوں نے جب میوزیم میں اُن چیزوں کو دیکھا جو اٹل جی استعمال کرتے تھے، ان کی تقریریں سنیں، تو وہ فخر سے بھر اٹھے۔ سارتھک جی نے یہ بھی بتایا کہ اس میوزیم میں مہاتما گاندھی، سردار پٹیل، ڈاکٹر امبیڈکر، جے پرکاش نارائن اور ہمارے وزیر اعظم پنڈت جواہر لال نہرو کے بارے میں بھی بہت ہی دلچسپ جانکاریاں ہیں۔ ساتھیو، ملک کے وزرائے اعظم کے تعاون کو یاد کرنے کے لیے آزادی کے امرت مہوتسو سے اچھا وقت اور کیا ہو سکتا ہے۔ ملک کے لیے یہ فخر کی بات ہے کہ آزادی کا امرت مہوتسو ایک عوامی تحریک کی شکل اختیار کر رہا ہے۔ تاریخ کو لے کر لوگوں کی دلچسپی کافی بڑھ رہی ہے اور ایسے میں پی ایم میوزیم نوجوانوں کے لیے بھی توجہ کا مرکز بن رہا ہے، جو ملک کی انمول وراثت سے انہیں جوڑ رہا ہے۔ ویسے ساتھیو، جب میوزیم کے بارے میں آپ سے اتنی باتیں ہو رہی ہیں، تو میرا من کیا کہ میں بھی آپ سے کچھ سوال کروں۔ دیکھتے ہیں آپ کی جنرل نالیج کیا کہتی ہے – آپ کو کتنی جانکاری ہے۔ میرے نوجوان ساتھیو آپ تیار ہیں، کاغذ قلم ہاتھ میں لے لیا؟ ابھی میں آپ سے جو پوچھنے جا رہا ہوں، آپ ان کے جواب NaMo App یا سوشل میڈیا پر #M
وزیر اعظم نے نیوزی لینڈ کی وزیر اعظم کو ان کی زبردست فتح کے لئے مبارکباد پیش کی

نئی دہلی، 18 اکتوبر 2020: وزیر اعظم جناب نریندر مودی نے نیوزی لینڈ کی وزیر اعظم جاسنڈا آرڈن کو ان کی زبردست فتح کے لئے مبارکباد پیش کی۔ ایک ٹوئیٹ میں، وزیر اعظم نے کہا، ’’ نیوزی لینڈ کی وزیر اعظم جاسنڈا آرڈن کو ان کی زبردست فتح کے لئے میری جانب سے دلی مبارکباد۔ مجھے گذشتہ برس ان سے ہوئی ملاقات یاد ہے اور میں بھارت ۔ نیوزی لینڈ تعلقات کو ایک نئی سطح تک لے جانے کے لئے، ان کے ساتھ مل کر کام کرنے کے لئے پرامید ہوں۔‘‘
مہاتما پھولے کی وراثت کے موضوع پر رکن پارلیمنٹ سنیتا دگل کے ذریعہ تحریر کردہ مضمون وزیراعظم نے شیئر کیا

وزیراعظم جناب نریندر مودی نے لوک سبھا کی رکن پارلیمنٹ محترمہ سنیتا دگل کے ذریعہ تحریر کردہ ایک مضمون کو شیئر کیا ہے۔یہ آرٹیکل‘ مہاتما پھولے کی وراثت، محروم خواتین کو تفویض اختیارات کا حقیقی وراثت دار’ کے موضوع پر ہے۔ وزیراعظم نے ایک ٹوئیٹ میں کہا: ‘‘مہاتما پھولے کی وراثت ، محروم خواتین کو تفویض اختیارات کا حقیقی وراثت دار’’ لوک سبھا رکن پارلیمنٹ کے ذریعہ تحریر کردہ یہ آرٹیکل ضرور پڑھیں۔ @S
وزیراعظم  جناب نریندر مودی 13  اگست 2020  کو ’’ شفاف ٹیکس  نظام – ایماندار کو اعزاز ‘‘  کے لئے پلیٹ فارم کا افتتاح کریں گے

نئی دہلی11 اگست 2020 ۔وزیراعظم 13 اگست 2020 کو ویڈیو کانفرنس کے ذریعہ اہم ٹیکس اصلاحات کا اجرا کریں گے ، جن کا مقصد ٹیکس نظاموںمیں شفافیت پیداکرنا اور ٹیکس دہندگان کو بااختیار بنانا ہے۔ آمدنی ٹیکس کے محکمے نے حالیہ برسوں میں براہ راست ٹیکسوں میں بہت سی اہم ٹیکس اصلاحات کی ہیں۔ گزشتہ برس کارپوریٹ ٹیکس کی شرح کو 30 فیصدسے گھٹاکر 22 فیصد کردیا گیا تھا جبکہ پیداوار کے نئے یونٹوں کے لئے یہ شرح 15 فیصدکردی گئی تھی۔ ڈویڈینٹ ڈسٹری بیوشن ٹیکس بھی ختم کردیا گیا تھا۔ نہ صرف ٹیکس کی شرحوںمیں کمی پر توجہ مرکوز کی گئی ہے بلکہ براہ راست ٹیکس قوانین کو آسان بنانے پر بھی توجہ دی گئی ہے۔ آمدنی ٹیکس کے محکمے نے محکمے کی کارکردگی میں اضافے اور شفافیت لانے کے لئے بہت سے اقدامات کئے ہیں۔ ان میں ڈاکو منٹ آئی ڈینٹی فکیشن نمبر ( ڈی آئی این ) کے ذریعہ سرکاری مواصلات میں اور زیادہ شفافیت پید اکرنا ،جس میں محکمے کے ہر ایک مواصلہ میں کمپیوٹر کے ذریعہ دیا گیا منفرد ڈاکو منٹ آئی ڈینٹی فکیش نمبر شامل ہوگا ۔اسی طرح سے ٹیکس دہندگان کی آسانی کے لئے آمدنی ٹیکس کے محکمے نے انفرادی ٹیکس دہندگان کے لئے اور زیادہ سہولت پیدا کرنے کی غرض سے آمدنی ٹیکس کی ریٹرنس پہلے سے بھرنے کے ساتھ ایک قدم اور آگے بڑھایا ہے۔ اسٹارٹ اپس کے لئے قوانین کو بھی اور زیادہ آسان کردیا گیا ہے ۔ التوا میں پڑے ٹیکس کے تنازعات کو حل کرنے تناظر میں آمدنی ٹیکس کے محکمے نے ’’ وواد سے وشواس قانون 2020 ‘‘ نامی براہ راست ٹیکس شروع کیا ہے ،جس کے تحت اب تنازعات کو حل کرنے کے لئے ڈکلریشن جمع کئے جارہے ہیں۔ ٹیکس دہندگان کی شکایات ، قانونی چارہ جوئی اور مالیاتی معاملات کو موثر طور پر طے کرنے کےلئے مختلف خصوصی عدالتوںمیں محکمہ جاتی اپیلیں دائر کرنے کی تعداد بھی بڑھادی گئی ہے۔ آمدنی ٹیکس محکمے نے ڈجیٹل لین دین اور ادائیگی کو الیکٹرانک طریقہ کار کو فروغ دینے کے لئے بھی بہت سے اقدامات کئے ہیں۔آمدنی ٹیکس کا محکمہ ان اقدامات کو جاری رکھنے کے لئے پُرعزم ہے اور کووڈ -19 وبا کے دوران ٹیکس دہندگان کے لئے آسان ادائیگی کو موثر بنانے کی کوششیں بھی کررہا ہے جوکہ ریٹرن فائل کرنے کے لئے مقررہ تاریخ میں توسیع کرنے کے ساتھ ساتھ ٹیکس دہندگان کے ہاتھوں میں زیادہ رقم دستیاب کرانے کی غرض سے رقم کی واپسی کو مہم جو پیمانے پر جاری کررہی ہے۔ وزیراعظم کے ذریعہ ٹیکس اصلاحات سے متعلق ہونے والے آغاز سے براہ راست ٹیکس اصلاحات کا سفر مزید آگے بڑھا یا جائے گا۔اس موقع پر مختلف چیمبر آف کامرس ، تجارتی ایسوسی ایشن ، چارٹرڈ اکاؤنٹنٹس کی ایسوسی ایشن کے ساتھ ساتھ سرکردہ ٹیکس دہندگان بھی شامل ہوں گے جبکہ آمدنی ٹیکس محکمے کے افسران اور حکام بھی موجود رہیں گے ۔ مالیات اور کارپوریٹ امور کی مرکزی وزیر شریمتی نرملا سیتا رمن اور مالیات اور کارپوریٹ امور کے ریاستی وزیر شری انوراگ سنگھ ٹھاکر بھی اس موقع پر شامل ہوں گے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔اع۔ رم 11-08-2020
وزیراعظم نے ساوتری بائی پھولے کو ان کے یوم پیدائش  پر خراج عقیدت پیش کیا

نئی دہلی، 3 جنوری 2018، وزیراعظم جناب نریندر مودی نے آج ساوتری بائی پھولے کو ان کے یوم پیدائش پر خراج عقیدت پیش کیا۔ وزیراعظم نے کہا کہ میں ساوتری بائی پھولے کو سلام عقیدت پیش کرتا ہوں، جنہوں نے اپنی پوری زندگی غرباء اور محروم افراد کی بہتری کے لئے وقف کردی تھی۔ انہوں نے تعلیم اور سماجی اصلاح کو سب سے زیادہ اہمیت دی۔ وزیراعظم نے کہا کہ ہم ان کے نظریات پر چلیں گے اور ان کے نظریات و خیالات کو عملی جامہ پہنانے کے لئے لگاتار کام کریں گے۔
وزیراعظم آئی آئی ٹی گوہاٹی کے جلسہ تقسیم اسناد سے خطاب کریں گے

نئی دہلی، 21 ستمبر 2020، وزیراعظم جناب نریندر مودی 22 ستمبر 2020 بروز منگل دوپہر 12 بجے ویڈیو کانفرنسنگ کے ذریعہ آئی آئی ٹی گوہاٹی کے جلسہ تقسیم اسناد سے خطاب کریں گے۔ اس موقع پر آسام کے وزیراعلی جناب سربا نند سونووال، مرکزی وزیر تعلیم جناب رمیش پوکھریال نشنک، تعلیم کے مرکزی وزیر مملکت جناب سنجے دھوترے اور دیگر معززین بھی شرکت کریں گے۔ کل 1803 طلبا ء اپنی ڈگریاں حاصل کریں گے جن میں 687 بی ٹیک اور 637 ایم ٹیک طلبا شامل ہیں۔ ۔۔۔۔۔۔۔۔۔۔۔ م ن۔ ا گ۔ن ا۔
مرکزی کابینہ نے انڈین کونسل آف میڈیکل ریسرچ (آئی سی ایم آر)، بھارت اور سوئٹزرلینڈ کے فاؤنڈیشن فار انوویٹو نیو ڈائیگنوسٹکس (ایف آئی این ڈی) کے درمیان مفاہمت نامہ کو منظوری دی

وزیر اعظم جناب نریندر مودی کی صدارت میں مرکزی کابینہ کو بین الاقوامی سائنسی اور تکنیکی تعاون اور باہمی مفادات کے شعبوں میں تعاون کے فروغ کے لیے انڈین کونسل آف میڈیکل ریسرچ (آئی سی ایم آر) اور سوئٹزرلینڈ کے فاؤنڈیشن فار انوویٹو نیو ڈائیگنوسٹکس (ایف آئی این ڈی) کے درمیان تعلقات کو مضبوط بنانے کے لیے کیے گئے ایک مفاہمت نامہ کے بارے میں باخبر کرایا گیا۔ اس مفاہمت نامہ پر فروری 2021 میں دستخط کیے گئے تھے۔ فوائد: یہ مفاہمت نامہ بین الاقوامی سائنسی اور تکنیکی تعاون کے ڈھانچہ کے اندر بھارت اور سوئٹزرلینڈ کے درمیان باہمی مفادات کے شعبوں میں تعلقات کو مزید مضبوط بنائے گا۔ مالی اثرات: آئی سی ایم آر 100000 امریکی ڈالر تک کا فنڈ مہیا کرانے کے لیے پابند عہد ہے، جب کہ ایف آئی این ڈی 400000 امریکی ڈالر کا فنڈ تجویز کے لیے درخواست (آر ایف پی) کے ذریعے نشان زد مقامی شراکت داروں اور محققین کو مہیا کرائے گا۔ پس منظر: آئی سی ایم آر ملک میں انٹرا میورل اور ایکسٹرا میورل تحقیق کے ذریعے بائیو میڈیکل ریسرچ کو فروغ دیتا ہے۔ ایف آئی این ڈی، (ہندوستانی) کمپنیز ایکٹ، 2013 کی دفعہ 8 کے تحت قائم کیا گیا، ایک خود مختار غیر منافع بخش ادارہ ہے۔
وزیر اعظم نے ایسٹر پر لوگوں کو مبارکباد دی

نئی دہلی۔ 17 اپری وزیر اعظم جناب نریندر مودی نے ایسٹر کے موقع پر لوگوں کو مبارکباد دی ہے۔ ایک ٹویٹ میں وزیر اعظم نے کہا؛ "ہیپی ایسٹر! ہم یسوع مسیح کے خیالات و نظریات اور سماجی انصاف کے ساتھ ساتھ ہمدردی پر ان کےزور دینے کو یاد کرتے ہیں۔میری دعا ہے کہ معاشرے میں خوشی اور بھائی چارے کے جذبے کو مزید فروغ حاصل ہو۔ " ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
ہومیوپیتھی میں اصلاحات

نئی دہلی،13جون :مرکزی کابینہ نے وزیراعظم ، جناب نریندرمودی کی قیادت میں ہومیو پیتھی مرکزی کونسل ( ترمیمی ) بل 2019 کے مسودے کو اپنی منظوری دے دی ہے ۔ اثرات یہ بل مرکزی کونسل کی تشکیل نو کی مدت کو موجودہ ایک سال کی مدت سے بڑھا کر دوسال کردیگا تاکہ بورڈ آف گورنرس کی مدت کا ر کو بھی 17مئی ، 2019 سے آگے دوبرسوں کے لئے توسیع کے عمل سے ہمکنارکیاجاسکے ۔ یہ بل ہومیوپیتھی کی مرکزی کونسل کو ، کونسل کے اختیارات ار کام کاج کو عملی جامہ پہنانے میں معاون اورمدد گارہوگا۔ مذکورہ بل ہومیوپیتھی مرکزی بل ( ترمیمی )آرڈی نینس 2019 کی جگہ لے گا اورحکومت کی مدت کارکو مزید ایک سال کے لئے توسیع دے سکے گا۔ پس منظر مرکز ی ہومیو پیتھی کونسل سے متعلق تمام ترمعاملات بورڈ آف گورنرس کو سونپ دیئے گئے ہیں جن میں مقتدراور فاضل ڈاکٹرحضرات اور انتظام کارشخصیات شامل ہیں جب تک کونسل کی تشکیل نوعمل میں نہیں آتی ۔ یہی لوگ کام کاج دیکھیں گے ۔ یہ مدت کاراس لئے بڑھائی گئی ہے کیونکہ ہومیوپیتھی کے اسٹیٹ رجسٹروں کو تاحال نہیں بنایاجاسکاتھا اورساتھ ہی ساتھ عام انتخابات بھی منعقد ہونے تھے ۔
وزیر اعظم 18 دسمبر کو شاہجہاں پور میں گنگا ایکسپریس وے کا سنگ  بنیاد رکھیں گے

نئی دہلی16دسمبر؍2021 وزیر اعظم جناب نریندر مودی 18دسمبر 2021ء کو تقریباً 1:00بجے اترپردیش کے شاہجہاں پور میں گنگا ایکسپریس وے کا سنگ بنیاد رکھیں گے ۔ ایکسپریس وے کی تعمیر کااصل مقصد ملک بھر میں تیز رفتاری سے کنکٹی وٹی فراہم کرنا ہے اور اس کے پیچھے وزیر اعظم کا وژن کارفرما ہے۔ 594 کلومیٹر طویل 6لین کا یہ ایکسپرویس وے 36, 200کروڑ روپے کی لاگت سے تیار کیا جائے گا۔یہ ایکسپریس وے میرٹھ بجولی گاؤں کے قریب سے شروع ہوگا اور پریاگ راج میں جدا پور ڈانڈو گاؤں تک پہنچے گا۔ یہ ایکسپریس وے میرٹھ، ہاپوڑ، بلند شہر، امروہہ، سنبھل، بدایوں، شاہجہاں پور، ہردوئی، اناؤ، رائے بریلی، پرتاپ گڑھ اور پریاگ راج سے گزرے گا۔کام کی تکمیل کے بعد یہ اترپردیش کا سب سے طویل ایکسپریس وے بن جائے گا، جو ریاست کی مغربی اور مشرقی خطوں کو جوڑے گا۔شاہجہاں پور میں فضائیہ کے طیاروں کی ایمرجنسی پرواز اور اس کے اُترنے میں مدد کےلئے ایک 3.5کلومیٹر طویل فضائی پٹی بھی ایکسپریس وے پر تعمیر کیا جائے گا۔ایکسپریس وے پر ایک صنعتی راہداری بھی بنانے کی تجویز ہے۔ اس ایکسپریس وے سے صنعتی ترقی ، تجارت ، زراعت، سیاحت وغیرہ سمیت متعدد شعبوں کو تقویت بھی ملے گی۔ا س سے خطے کی سماجی واقتصادی ترقی کو بھی زبردست فروغ ملے گا۔
دورہ جاپان سے قبل وزیر اعظم کا بیان

میں 23 سے 24 مئی 2022 تک جاپان کے وزیر اعظم جناب فومیو کیشیدا کی دعوت پر ٹوکیو، جاپان کا دورہ کروں گا۔ مارچ 2022 میں، مجھے 14ویں ہند-جاپان سالانہ کانفرنس کے لیے وزیر اعظم کیشیدا کی میزبانی کرنے کا پرُ مسرت موقع حاصل ہوا تھا۔ ٹوکیو کے اپنے دورے کے دوران، میں ہندوستان-جاپان کے درمیان خصوصی اسٹریٹجک اور عالمی شراکت داری کو مضبوط بنانے کے مقصد کے ساتھ، اپنی بات چیت کو مزید آگے بڑھانے کا منتظر ہوں۔ جاپان میں، میں ذاتی طور پر دوسرے کواڈ لیڈرز سمٹ میں بھی شرکت کروں گا، جو چاروں کواڈ ممالک کے رہنماؤں کو کواڈ اقدامات کی پیشرفت کا جائزہ لینے کا موقع فراہم کرے گا۔ ہم ہند-بحر الکاہل خطے میں ہونے والی پیش رفت اور باہمی دلچسپی کے عالمی مسائل کے بارے میں بھی تبادلہ خیال کریں گے۔ میں صدر جوزف بائیڈن کے ساتھ دو طرفہ ملاقات کروں گا، جہاں ہم امریکہ کے ساتھ اپنے کثیر جہتی دو طرفہ تعلقات کو مزید مستحکم کرنے پر تبادلہ خیال کریں گے، ہم علاقائی ترقی اور عصری عالمی مسائل پر بھی اپنی بات چیت جاری رکھیں گے۔ نو منتخب آسٹریلوی وزیر اعظم انتھونی البانیز پہلی بار کواڈ لیڈرز سمٹ میں شامل ہوں گے۔ میں ان کے ساتھ دو طرفہ ملاقات کا منتظر ہوں جس کے دوران جامع اسٹریٹجک پارٹنرشپ کے تحت ہندوستان اور آسٹریلیا کے درمیان کثیر جہتی تعاون اور باہمی دلچسپی کے علاقائی اور عالمی مسائل پر تبادلہ خیال کیا جائے گا۔ ہندوستان اور جاپان کے درمیان اقتصادی تعاون ہماری خصوصی اسٹریٹجک اور عالمی شراکت داری کا ایک اہم پہلو ہے۔ مارچ اجلاس کے دوران، پی ایم کیشیدا اور میں نے جاپان سے ہندوستان تک اگلے پانچ سالوں میں سرکاری اور نجی سرمایہ کاری اور فنانسنگ میں 5 ٹریلین جاپانی ین کے حصول کے اپنے ارادے کا اعلان کیا تھا۔ آنے والے دورے کے دوران، اس مقصد کے حصول کے لیے، میں جاپانی کاروباری رہنماؤں سے ملاقات کروں گا جس کا مقصد ہمارے ممالک کے درمیان اقتصادی روابط کو مزید مضبوط کرنا ہے۔ جاپان میں تقریباً 40,000 ہندوستانی نژاد افراد موجود ہیں، جو جاپان کے ساتھ ہمارے تعلقات میں ایک اہم رابطہ ہیں۔ میں ان کے ساتھ بات چیت کا منتظر ہوں۔
وزیر اعظم نے 15 سے 18 سال کی عمر کے 2 کروڑ بچوں کے ویکسینیشن کی تعریف کی

وزیر اعظم جناب نریندر مودی نے ہر ایک سے ویکسینیشن کی رفتار کو برقرار رکھنے کی اپیل کی ہے اور سب سے کہا ہے کہ وہ کووڈ مناسب پروٹوکول کی تعمیل کریں۔ مرکزی وزیر صحت ڈاکٹر منسکھ منڈاویہ کے ایک ٹویٹ کا حوالہ دیتے ہوئے، وزیر اعظم نے کہا: ”بہت خوب! شاباش میرے نوجوان دوست۔ آئیے اس رفتار کو جاری رکھیں۔ میں ہر ایک سے کووڈ-19 سے متلعق تمام پروٹوکول پر عمل کرنے اور اگر آپ نے ابھی تک ویکسین نہیں لی ہے، تو ویکسین لگوانے کی تاکید کرتا ہوں۔“
وزیر اعظم نے پارلیمنٹ ہاؤس میں مہاتما گاندھی کو خراج عقیدت پیش کیا

وزیر اعظم جناب نریندر مودی نے گاندھی جی کےیوم پیدائش کے موقع پر آج پارلیمنٹ ہاؤس میں مہاتما گاندھی کو خراج عقیدت پیش کیا۔ وزیر اعظم کے دفتر نے ٹویٹ کیا: ‘‘اس سے پہلے آج ، وزیراعظم @ نریندرمودی نے پارلیمنٹ ہاؤس میں مہاتما گاندھی کو خراج عقیدت پیش کیا’’ ش ح ۔ا م۔
وزیراعظم کا جناب جگدیش ٹھکر کے انتقال پر اظہار تعزیت

نئی دہلی، 10؍دسمبر، وزیراعظم جناب نریندر مودی نے وزیراعظم کے دفتر میں رابطۂ عامہ افسر (پی آر او) جناب جگدیش ٹھکر کے انتقا ل پر تعزیت کا اظہار کیا ہے۔ اپنے تعزیتی پیغام میں وزیراعظم نے کہا ہے کہ پی ایم او میں پی آر او جناب جگدیش ٹھکر کے انتقال سے انتہائی غمزدہ ہوں۔ جگدیش بھائی ایک معروف صحافی تھے اور مجھے گجرات اور دہلی دونوں جگہوں پر برسوں تک ان کے ساتھ کام کرنے کی خوشی حاصل رہی ہے۔ وہ اپنی سادگی اور گرمجوش طبیعت کے لئے جانے جاتے تھے ۔ متعدد صحافیوں نے برسوں تک جگدیش بھائی کے ساتھ مستقل تبادلۂ خیال کیا ہوگا۔ انہوں نے گجرات کے متعدد وزرائے اعلیٰ کے ساتھ ماضی میں کام کیا تھا۔ ہم نے ایک حیرت انگیز شخص کو کھو دیا ہے، جسے اپنے کام سے محبت تھی اور جو اسے انتہائی تندہی کے ساتھ کرتا تھا ۔ ان کے اہل خانہ اور ان کے بہی خواہوں کےتئیں اظہار تعزیت۔ ) م ن ۔ م م ۔ ک ا (
وزیر اعظم نے نوراتری پر لوگوں کو مبارکباد پیش کی

وزیر اعظم جناب نریندر مودی نے نوراتری کے موقع پر لوگوں کو مبارکباد پیش کی ہے۔ اپنے سلسلہ وار ٹویٹس میں ، وزیراعظم نے کہا: " نوراتری کی سب کو مبارکباد۔آنے والے ایام اپنے آپ کو جگت جننی ماں کی عبادت کے لیے وقف کرنے کے لیے ہیں۔ نوراتری کے ایام سب کی زندگی میں طاقت و قوت، اچھی صحت اور خوشحالی لانے والا ہو۔ https://t.co/f42HyGn
وزیراعظم نے ایئر مارشل(سبکدوش)پی وی ایّرسے ملاقات

وزیراعظم جناب نریندر مودی نے ایئر مارشل(سبکدوش) پی وی ایّرسے ملاقات پر اپنی مسرت کا اظہار کیا ۔ انہوں نے ایئرمارشل ایر سے ان کی کتاب کی ایک کاپی بھی حاصل کی۔ وزیر اعظم نے ٹوئیٹ کیا؛ ’’آج ایئر مارشل(سبکدوش)پی وی ایر سے مل کر خوشی ہوئی۔ زندگی کے تئیں ان کا جوش اورچست و درست اور صحتمند رہنے کے تئیں ان کا جنون غیر معمولی ہے ۔ ان کی کتاب کی ایک کاپی حاصل کرکے خوشی ہوئی۔
اپنے 100ویں سیارچے کو کامیابی سے خلأ میں ارسال کرنے کے لئے اسرو ٹیم کو وزیراعظم کی مبارکباد

نئی دہلی،12۔جنوری ۔وزیراعظم جناب نریندر مودی نے اسرو ٹیم کو اپنے 100ویں سیارچے کو کامیابی سے خلا میں بھیجنے کے لئے مبارکباد پیش کی ہے ۔ اپنے پیغام میں وزیراعظم نے کہا ہے کہ آج پی ایس ایل وی کو کامیابی کے ساتھ خلا میں بھیجنے کے لئے میں اسرو اور اس کے سائنسدانوں کو دلی مبارکباد پیش کرتا ہوں۔اس نئے سال میں حاصل کی گئی یہ کامیابی، خلائی تکنالوجی کے شعبے میں ملک کی اس تیز گامی سے شہریوں ، کاشتکاروں اور ماہی گیروں وغیر ہ کو نفع حاصل ہوگا۔ اسرو کی جانب سے 100 ویں سیارچے کا داغا جانا ،اس کی زریں کامیابی کے ساتھ ساتھ بھارت کے خلائی پروگرام کی کامیابی اور روشن مستقبل کی ضمانت ہے۔ وزیر اعظم نے کہا ہے کہ بھارت کی کامیابی کے فوائد ہمارے شراکتداروں کو بھی حاصل ہوتے ہیں ۔آج داغے گئے اس سیارچے سمیت31 سیارچوں میں سے ، 28 سیارچے، 6 دیگر ممالک سے متعلق ہیں۔ م ن ۔ رم